ทะเลริษยา - วิกิพีเดีย

# ทะเลริษยา

### จากวิกิพีเดีย สารานุกรมเสรี

สารานุกรมประเทศไทย
...
ทะเลริษยา

ทะเลริษยา เป็นละครทางช่อง5 เริ่มออกอากาศเมื่อวันที่ 23 พฤศจิกายน พ.ศ. 2549

## [แก้] ข้อมูลละคร

- บทประพันธ์ ศิริลักษณ์ ศรีสุคนธ์
- บทโทรทัศน์ ปฏิการ เพชรมุนี, ปัทมาพร เคนผาพงษ์
- กำกับการแสดง ฉัตรชัย สุรสิทธิ์
- อำนวยการผลิต ถกลเกียรติ วีรวรรณ, นิพนธ์ ผิวเณร
- ออกอากาศ วันจันทร์-พฤหัสบดี 20.25น. ช่อง5
- ผลิตโดย บ.เอ็กแซ็กท์ จำกัด

## [แก้] เรื่องย่อละคร

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

พ.ศ. 2524 ภาวินี (สินจัย เปล่งพานิช) ม่ายสาวลูกติดได้รับคำสั่งให้ไปเป็นพี่เลี้ยงของ ยัยหนู (น้ำทิพย์ จงรัชตวิบูลย์) ทารกน้อยลูกสาวมหาเศรษฐี เอกรินทร์ (นิรุตติ์ ศิริจรรยา) และ ดุจดาว (กาญจนา จินดาวัฒน์) ที่ จ.พังงา ในงานฉลองครบรอบวันแต่งงานบนเรือยอร์ชสุดหรู เอกรินทร์ได้มอบแหวนไข่มุกสีชมพูล้อมเพชรให้เป็นของขวัญแก่ดุจดาว แต่จู่ๆเกิดพายุพัดอย่างรุนแรงจนเรือเกือบคว่ำ เอกรินทร์โดนเสาเรือฟาดจนสลบ ส่วนดุจดาวที่อุ้มลูกน้อยไว้ก็ถูกคลื่นซัดจนกระเด็นเกือบตกจากเรือ ระหว่างนี้เธอตะโกนร้องให้ภาวินีช่วย แต่ด้วยความทะเยอทะยานและความอิจฉา ภาวินีตัดสินใจปล่อยมือดุจดาว ร่างของดุจดาวและลูกก็จมหายลงไปในทะเล

เมื่อเอกรินทร์ฟื้นขึ้นมารู้เรื่องทั้งหมดก็ตกใจ โดยภาวินีอ้างว่าเธอพยายามช่วยดุจดาวและยัยหนูอย่างสุดความสามารถแล้ว เอกรินทร์จึงสั่งให้คนออกติดตามหาดุจดาวและยัยหนูเต็มที่ แต่หาเท่าไหร่ก็ไม่มีวี่แววว่าจะพบ เมื่อเวลาผ่านไปทุกคนจึงเชื่อว่าทะเลพังงาคร่าชีวิตสองแม่ลูกไปแล้ว นับจากวันนั้นเอกรินทร์ก็กลายเป็นคนเศร้าสร้อย อมทุกข์ ภาวินีอาศัยโอกาสนี้เข้ามาดูแล จนในที่สุดเธอก็ได้เป็นภรรยาคนใหม่ของเอกรินทร์สมดังความตั้งใจ

แต่ความจริงที่ไม่มีใครรู้คือดุจดาวและลูกยังไม่ตาย ร่างของเธอและลูกถูกกระแสคลื่นซัดไปติดเกาะแห่งหนึ่งโดยมี น้ำเงิน (เกรียงไกร อุณหนันท์) ชาวประมงมาพบและได้ช่วยชีวิตสองแม่ลูกเอาไว้ แต่เมื่อดุจดาวฟื้นขึ้นมาเธอกลับจำไม่ได้ว่าตัวเองเป็นใคร หนำซ้ำยังไม่มีหลักฐานใดๆ ติดตัวมา น้ำเงินเป็นพ่อม่ายมีลูกชายวัยสามเดือนชื่อ สายลม (ภูริ หิรัญพฤกษ์) จึงทึกทักบอกกับดุจดาวว่าเป็นเมียและยัยหนูก็เป็นลูกอีกคนของตน ดุจดาวเชื่อและยอมใช้ชีวิตกับน้ำเงินที่เกาะแห่งนั้น โดยน้ำเงินตั้งชื่อให้เธอว่า ไข่มุก และยัยหนูชื่อ ฟ้าใส

25 ปีต่อมาภาวินีเสวยสุขในฐานะภรรยาคนใหม่ของเอกรินทร์ แต่เพราะความรักที่มั่นคงต่อดุจดาวและลูก เอกรินทร์จึงไม่เคยยกย่องและไม่ยอมจดทะเบียนสมรสกับภาวินี พอภาวินีรู้ว่าเอกรินทร์ป่วยเป็นมะเร็ง เธอจึงเริ่มเป็นกังวลกับอนาคต ส่วนเอกรินทร์เมื่อรู้ว่ากำลังจะตายจึงตัดสินใจเดินทางไปรีสอร์ทที่พังงาอีกครั้ง เพื่อใช้เวลาในช่วงสุดท้ายใกล้ชิดวิญญาณดุจดาวและยัยหนูมากที่สุด เมื่อภาวินีรู้จึงสั่ง ภัทร (ณวัฒน์ กุลรัตนรักษ์) ลูกติดของเธอตามไปด้วย โดยหวังว่าเอกรินทร์จะยกสมบัติให้ ส่วนภัทรแม้จะเกลียดเอกรินทร์เข้าไส้เพราะเอกรินทร์ไม่เคยให้เกียรติภาวินีเลยแต่ก็จำใจต้องไปเพราะถูกแม่บังคับ ฝ่าย ตรีคณา (รัญญา ศิยานนท์) น้องสาวของเอกรินทร์ พอรู้ว่าเอกรินทร์ไปพังงา เธอก็ตามไปเพื่อขัดขวางไม่ให้เอกรินทร์ยกสมบัติให้ภาวินีและที่สำคัญเธอเองก็กำลังมีปัญหาด้านการเงินอย่างหนัก จึงหวังจะมาขอสมบัติจากเอกรินทร์ด้วยการพา ตรีนุช (ณัฎฐนันท์ เกียรติรดาฐนิต) ลูกสาวมาประจบเอาใจเอกรินทร์ แต่เหมือนชะตาฟ้าลิขิตให้ฟ้าใสที่เพิ่งเรียนจบมาสมัครงานที่รีสอร์ทของเอกรินทร์ ในวันแรกที่มาทำงานฟ้าใสก็ได้รับมอบหมายจากหัวหน้าแม่บ้านให้ดูแลห้องพักของครอบครัวเอกรินทร์ ฟ้าใสเข้าไปทำความสะอาดและได้พบกับภัทรโดยบังเอิญ แต่เธอเข้าใจว่าเขาเป็นพนักงานของรีสอร์ท ฟ้าใสจึงตำหนิภัทรอย่างรุนแรงที่เข้ามาวุ่นวายในห้องพักของแขก ทั้งคู่ยื้อยุดกันจนภัทรตกลงไปในสระว่ายน้ำเปียกปอนไปทั้งตัว เหตุการณ์นี้ทำให้ภัทรโกรธฟ้าใสมาก รวมถึงภาวินีด้วยที่รู้สึกไม่ชอบหน้าฟ้าใสตั้งแต่วันนั้น

วันต่อมาขณะที่เอกรินทร์กำลังเดินเล่นที่ชายหาด จู่ๆ อาการป่วยก็กำเริบจนทำให้เอกรินทร์ล้มหมดสติอยู่ที่ริมหาด โชคดีฟ้าใสมาเจอและช่วยเหลือไว้ได้ทัน เมื่อเอกรินทร์ฟื้นจึงตอบแทนฟ้าใสด้วยเงิน แต่ฟ้าใสไม่รับทำให้เอกรินทร์รู้สึกประทับใจฟ้าใสมาก

ด้านตรีนุชที่ออกไปเดินเล่นชายหาดก็บังเอิญเจอกับสายลม แต่เข้าใจผิดคิดว่าสายลมจะลวนลาม ตรีนุชเลยวิ่งหนีจนหกล้มขาแพลง สายลมเข้าช่วยเหลือและแบกตรีนุชขึ้นหลังไปส่งที่รีสอร์ท ทำให้ตรีนุชรู้สึกดีกับสายลมแต่พอตรีคณารู้ก็สั่งห้ามตรีนุชไม่ให้ยุ่งเกี่ยวกับสายลมอีก ภาวินีเห็นเอกรินทร์เอ็นดูฟ้าใสเป็นพิเศษก็รู้สึกไม่ชอบใจ จึงหาทางกลั่นแกล้งฟ้าใสทุกวิถีทางจนถึงขั้นไล่ฟ้าใสออกจากรีสอร์ท

วันต่อมาขณะที่เอกรินทร์กำลังเดินเล่นที่ชายหาด จู่ๆ อาการป่วยก็กำเริบจนทำให้เอกรินทร์ล้มหมดสติอยู่ที่ริมหาด โชคดีฟ้าใสมาเจอและช่วยเหลือไว้ได้ทัน เมื่อเอกรินทร์ฟื้นจึงตอบแทนฟ้าใสด้วยเงิน แต่ฟ้าใสไม่รับทำให้เอกรินทร์รู้สึกประทับใจฟ้าใสมาก

ด้านตรีนุชที่ออกไปเดินเล่นชายหาดก็บังเอิญเจอกับสายลม แต่เข้าใจผิดคิดว่าสายลมจะลวนลาม ตรีนุชเลยวิ่งหนีจนหกล้มขาแพลง สายลมเข้าช่วยเหลือและแบกตรีนุชขึ้นหลังไปส่งที่รีสอร์ท ทำให้ตรีนุชรู้สึกดีกับสายลมแต่พอตรีคณารู้ก็สั่งห้ามตรีนุชไม่ให้ยุ่งเกี่ยวกับสายลมอีก ภาวินีเห็นเอกรินทร์เอ็นดูฟ้าใสเป็นพิเศษก็รู้สึกไม่ชอบใจ จึงหาทางกลั่นแกล้งฟ้าใสทุกวิถีทางจนถึงขั้นไล่ฟ้าใสออกจากรีสอร์ท

ในวันที่ตรีคณาพาเอกรินทร์ไปล่องเรือ เอกรินทร์เกิดอาการกำเริบขึ้นมาอีกครั้งและได้รับความช่วยเหลือจากสายลมที่มารับจ้างขับเรือ อาการเอกรินทร์ทรุดหนักจนต้องไปนอนโรงพยาบาลและต้องการให้ฟ้าใสมาเป็นคนดูแล ฟ้าใสจึงได้กลับมาทำงานอีกครั้งโดยรับหน้าที่เป็นพยาบาลส่วนตัวให้เอกรินทร์ ส่วนภัทรก็เข้าใจฟ้าใสผิดตามภาวินีว่าเธอต้องการมาปอกลอกเอกรินทร์ แถม ไววิทย์ (นิธิชัย ยศอมรสุนทร) หนุ่มเพลย์บอยเพื่อนสนิทของภัทรดันมาตกหลุมรักฟ้าใสอีก ภัทรเลยไม่ชอบขี้หน้าฟ้าใสมากขึ้น และมักจะพูดจากระแนะกระแหนฟ้าใสทุกครั้งที่มีโอกาส

ด้านน้ำเงินที่บังเอิญมีโอกาสได้พบเอกรินทร์จึงถามเอกรินทร์ด้วยความเป็นห่วงฟ้าใสว่าทำไมถึงเจาะจงให้ฟ้าใสมาเป็นคนดูแล เอกรินทร์บอกเหตุผลว่ารู้สึกเอ็นดูฟ้าใสและเล่าเรื่องภรรยาและลูกที่จมน้ำหายไปเมื่อ 25 ปีก่อน ทำให้น้ำเงินได้รู้ความจริงที่น่าใจหายว่าแท้จริงแล้วเอกรินทร์คือสามีของไข่มุกและเป็นพ่อของฟ้าใส!!

เมื่อเอกรินทร์หายป่วยออกจากโรงพยาบาลก็ให้ลูกน้องไปตามสายลมที่เคยช่วยชีวิตเขาไว้เพื่อจะตอบแทน เอกรินทร์จึงรู้ว่าสายลมเป็นน้องชายของฟ้าใส เอกรินทร์บอกกับสองพี่น้องว่าจะจัดงานเลี้ยงขอบคุณและให้เชิญพ่อและแม่มาร่วมงานด้วย ทั้งครอบครัวดีใจมากยกเว้นน้ำเงินเพราะกลัวว่าจะสูญเสียครอบครัวไป วันนั้นน้ำเงินตัดสินใจกระโดดให้รถชนเพื่อให้ตัวเองบาดเจ็บไข่มุกจะได้อดไปงานเลี้ยง

ในงานเลี้ยงเอกรินทร์ได้คุยกับฟ้าใสทำให้รู้ถึงความลำบากของครอบครัวเธอ ที่โดนยึดเรือประมงจนไม่สามารถออกไปหาปลาได้ และแม่ยังต้องเอาแหวนที่รักมากไปขายเพื่อไม่ให้บ้านถูกยึด เอกรินทร์จึงสั่งให้ลูกน้องไปซื้อเรือและแหวนของแม่ฟ้าใสกลับคืนมา ในวันที่ไปซื้อแหวนตรีคณาตามไปด้วย แต่พอเห็นว่าแหวนของแม่ฟ้าใสเป็นแหวนไข่มุกล้อมเพชรก็ตกใจรีบมาเล่าให้เอกรินทร์ฟัง ด้านภาวินีพอรู้เรื่องแหวนก็รีบไปดูที่ร้าน แล้วเธอก็แทบช็อคเมื่อเห็นแหวนเพราะจำได้แม่นว่าเป็นแหวนที่เอกรินทร์ซื้อให้ดุจดาวในวันครบรอบแต่งงาน ภาวินีจึงรีบซื้อแหวนวงนั้นมาทันที พร้อมกับความสงสัยที่สุมอยู่เต็มอกว่าแหวนของดุจดาวมาอยู่ที่แม่ของฟ้าใสได้ยังไง? ก่อนจะตัดสินใจไปบ้านน้ำเงินและได้รู้ความจริงว่าที่แท้ไข่มุกก็คือดุจดาว ภาวินีตกใจมากแต่พอรู้ว่าดุจดาวความจำเสื่อมก็โล่งใจ

ส่วนน้ำเงินที่กลัวว่าทุกคนจะรู้ความจริงก็ตัดสินใจขายบ้านและเตรียมตัวย้ายหนี ทำให้ไข่มุก,ฟ้าใสและสายลมสงสัย ระหว่างทางไข่มุกเกิดป่วยกะทันหัน น้ำเงินไม่มีเงินค่ารักษาแต่เพราะกลัวว่าไข่มุกจะตายน้ำเงินจึงตัดสินใจพาไข่มุกกลับไปหาเอกรินทร์ ระหว่างทางน้ำเงินและไข่มุกโดนรถชน ไข่มุกหน้าเสียโฉมส่วนน้ำเงินที่กำลังจะบอกความจริงกับฟ้าใสก็สิ้นใจตายซะก่อน สายลมที่สงสัยความสัมพันธ์ของไข่มุกกับเอกรินทร์มานานก็ตัดสินใจสืบความจริงจากตรีนุช จนรู้ว่าแท้จริงแล้วไข่มุกคือดุจดาวภรรยาของเอกรินทร์ สายลมตกใจมากแต่กลัวว่าถ้าหากภาวินีรู้เข้าไข่มุกจะเป็นอันตรายจึงเก็บเรื่องนี้เป็นความลับ

ด้านภาวินีเมื่อหมดหนทางจะเกลี้ยกล่อมเอกรินทร์ให้ยกสมบัติให้ ก็งัดไม้ตายด้วยการปลอมลายเซ็นเอกรินทร์และทำพินัยกรรมปลอมขึ้น เมื่อตรีคณารู้ก็พยายามหาทางขัดขวางด้วยการออกตามหาครอบครัวฟ้าใสจนรู้ว่าไข่มุกคือดุจดาว เธอตั้งใจจะพาไข่มุกไปหาเอกรินทร์ แต่ระหว่างทางเจอภาวินีเข้า ภาวินีพลั้งมือฆ่าตรีคณาตายและขณะที่กำลังจะฆ่าไข่มุก ภัทร,ฟ้าใสและสายลมก็เข้ามาขัดเสียก่อน ภาวินีจึงต้องรีบหนีไปแต่เธอได้วางแผนร้ายขั้นต่อไปไว้แล้ว ส่วนใครจะเป็น“เหยื่อ” และสุดท้ายความ“ริษยา” ของภาวินีจะทำให้เธอสมหวังเหมือนทุกครั้งหรือไม่?

## [แก้] แหล่งข้อมูลอื่น

- ข้อมูลของละครทะเลริษยา

ดึงข้อมูลจาก "http://th.wikipedia.org../../../%E0%B8%97/%E0%B8%B0/%E0%B9%80/%E0%B8%97%E0%B8%B0%E0%B9%80%E0%B8%A5%E0%B8%A3%E0%B8%B4%E0%B8%A9%E0%B8%A2%E0%B8%B2.html".

หมวดหมู่: ละครไทย

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Français